

ACTE NECESARE PENTRU TRANSFERUL AUTORIZATIEI DE MEDIU

* orice transfer de act de reglementare se va supune, in prealabil aplicarii art. 10 din OUG 195/2005 privind protectia mediului, aprobata prin Legea nr. 265/2006, cu modificarile si completarile ulterioare;
* la transferarea totala sau partiala a autorizatiei de mediu este necesara depunerea unei solicitari comune in acest sens, impreuna cu titularul propus pentru transfer. Prin urmare, orice transfer necesita o aprobare prealabila, in conformitate cu prevederile legii cadru;
* pentru transferul autorizatiei de mediu, noul titular are obligatia sa declare ca desfașoara activitatea in aceleași conditii pentru care a fost emisa autorizatia de mediu;
* daca autorizatia de mediu este emisa cu plan de conformare, acesta trebuie semnat de noul titular cu mentiunea ca iși insușește toate conditiile și termenele din planul de conformare;
* actele necesare transferului autorizatiei de mediu sunt cele prevazute mai jos;
* pentru transferul unui act de reglementare nu se percep taxe sau tarife.

Daca nu sunt indeplinite conditiile mai sus mentionate, autorizatia de mediu nu se poate transfera, instalatia fiind supusa unui nou proces de autorizare.

***ACTE NECESARE PENTRU TRANSFER:***

* solicitare comuna intocmita de ambii titulari prin care se solicita transferarea autorizatiei de mediu;
* declaratie pe propria raspundere data de catre noul titular ca desfașoara activitatea in aceleași conditii pentru care a fost emisa autorizatia de mediu;
* autorizatia de mediu in original;
* copie dupa certificatul constatator și incheiere emise de registrul comertului cu privire la transferul dintre vechiul și noul proprietar;
* copie certificat unic de inregistrare emis de ORC pentru noul titular;
* xerocopia actului care atesta dreptul de proprietate sau folosinta asupra spatiului pentru noul proprietar (ex. contract vanzare-cumparare + extras c.f., contract inchiriere, comodat etc.).